## Odluka o prikupljanju podataka o međunarodnim transakcijama povezanim s osiguranjem

### NN 62/2001 (11.7.2001.), Odluka o prikupljanju podataka o međunarodnim transakcijama povezanim s osiguranjem

# HRVATSKA NARODNA BANKA

1020

Na temelju članka 39. stavka 2. pod i) u svezi sa člankom 62. stavkom 4.
Zakona o Hrvatskoj narodnoj banci (»Narodne novine« br. 36/2001.) i članka 8.
stavka 2. Zakona o osnovama deviznog sustava, deviznog poslovanja i prometu
zlata (»Narodne novine« br. 91A/1993., 36/1998., 32/2001.), guverner Hrvatske
narodne banke donosi

## ODLUKU

### O PRIKUPLJANJU PODATAKA O MEĐUNARODNIM TRANSAKCIJAMA POVEZANIM S OSIGURANJEM

I.

Radi praćenja ostvarenja
Platne bilance Republike Hrvatske Hrvatska narodna banka provodi statističko
istraživanje kojim prikuplja podatke o međunarodnim transakcijama povezanim s osiguranjem.

II.

U smislu točke I. ove Odluke
osiguranje obuhvaća poslove osiguranja i reosiguranja.

III.

Domaća osiguravateljska i
reosiguravateljska društva, pod­ružnice stranih društava za osiguranje koje su
registrirane u Re­pub­lici Hrvatskoj, društva za posredovanje u osiguranju,
domaći brodari i zračni prijevoznici te domaća brodogradilišta dužni su
Hrvatskoj narodnoj banci dostavljati podatke o međunarodnim transakcijama
povezanim s osiguranjem na način i u rokovima propisanim ovom Odlukom.

IV.

Statističko
istraživanje o međunarodnim transakcijama povezanim s osiguranjem sastoji se od
dva segmenta, u okviru kojih Hrvatska narodna banka prikuplja podatke o:

1) prihodima i
rashodima hrvatskih osiguravateljskih i reosiguravateljskih društava te
podružnica stranih društava za osiguranje koje su registrirane u Republici
Hrvatskoj od pružanja usluga osiguranja nerezidentima,

2) prihodima i
rashodima inozemnih osiguravateljskih i re­osi­guravateljskih društava od
pružanja usluga osiguranja rezidentima.

V.

Podaci iz točke
IV. ove Odluke prikupljaju se tromjesečno, za svaki mjesec posebno, na
obrascima koje propisuje Direkcija za statistiku Hrvatske narodne banke.

Direkcija za
statistiku Hrvatske narodne banke ovlaštena je tijekom provođenja istraživanja,
ako ocijeni potrebnim, mijenjati obrasce iz prethodnog stavka.

VI.

Radi prikupljanja
podataka o međunarodnim transakcijama povezanim s osiguranjem Direkcija za
statistiku Hrvatske narodne banke vrši izbor pravnih osoba koje će činiti
godišnji uzorak za pojedine segmente istraživanja iz točke IV. ove Odluke.

Sve pravne osobe
izabrane u bilo koji od dva uzorka iz prethodnog stavka Direkcija za statistiku
Hrvatske narodne banke pismeno će obavijestiti o njihovu izboru u uzorak te im
pritom dostaviti, za cijelu godinu, sve tiskane obrasce potrebne za izvr­šavanje
njihove obveze izvješćivanja u skladu s točkom III. ove Odluke.

VII.

Pravne osobe iz točke VI. ove
Odluke dužne su primljene obrasce popuniti za svako tromjesečje prema
priloženim Uputama za popunjavanje te ih dostaviti Direkciji za statistiku
Hrvatske na­rodne banke najkasnije mjesec dana nakon isteka svakog tro­mje­sečja.

VIIl.

Ova Odluka stupa na snagu osmog dana od dana objave u »Narodnim
novinama«.

O.br.
132-020/06-01/ŽR
Zagreb, 25. lipnja 2001.

Guverner
Hrvatske narodne banke
**dr. sc. Željko Rohatinski,** v. r.

if !supportEmptyParas endif

Odluka, NN 62/2001-1020